kardosdrur/scandi-wiki huggingface dataset:
Cornwall

Cornwall (kornisk: Kernow) er et grevskab (county) i det yderste sydvestlige hjørne af England.

I det 20. århundrede har der været en genopblomstring af det lokale keltiske sprog kornisk.
Hovedbyen er Truro, mens den historiske hovedstad er Bodmin. Cornwall dækker over 3.563 km² inklusive Isles of Scilly, der befinder sig 45 km fra kysten. Befolkningen er på i alt 535.300 personer (2011). Turisme er den største indtægtskilde, og området hører stadig til blandt de fattigste i Storbritannien.

På den sydvestligste del af Cornwall ligger Land's End, som er Englands vestligste punkt.

Cornwall er blandt andet kendt for Project Eden, is og bagværk bestående af butterdej med forskellige former for fyld – den såkaldte Cornish Pasty.

Cornwall har et flag der er sort med et hvidt kors, kendt som St. Piran's Cross (Pirans kors). Sankt Piran er Cornwalls skytshelgen.

Byer i Cornwall 
 Bodmin
 Camborne
 Falmouth
 Launceston
 Liskeard
 Looe
 Newquay
 Penryn
 Penzance
 Redruth
 Saltash
 St Austell
 Truro
 Wadebridge

Seværdigheder 

 Tintagel Slot var ifølge legenden hjemsted for Cornwalls sagnkonger, og kong Arthurs fødested.
 Land's End, Englands vestligste punkt
 Project Eden, kunstig biosfære
 Chysauster, oldtidsby fra den romerske periode
 National Maritime Museum, er Storbritanniens førende søfartsmuseum
 Mousehole, kendt som en af Englands smukkeste havnebyer
 Minack Theatre, friluftsteater lige ud til havet

Natur 

I 1959 blev 27 procent af Cornwall erklæret for et Område med enestående smuk natur.

Cornwall Area of Outstanding Natural Beauty består af 12 områder. De 11 ligger ved kysterne, mens Bodmin Moor ligger inde i landet.

Fiktion 
Wycliffe detektivromanerne, skrevet af W.J. Burley, foregår i Cornwall.
Den engelske tv-kanal filmatiserede i 90'erne 36 episoder af "Wycliffe", og de var optaget i Cornwall. Burley selv døde i sit hjem i Holywell nær ved Newquay på nordkysten af Cornwall .

En del af historien i Eidos Interactives Lara Croft Tomb Raider: Legend foregår i Cornwall.

Den utraditionelle surf-film Blue Juice med bl.a. Ewan McGregor er filmet i Cornwall.

Galleri

Eksterne henvisninger

Noter 

 
Areas of Outstanding Natural Beauty i England
Sydeuropa

Sydeuropa er betegnelsen for den sydlige del af Europa; dvs. de europæiske lande, der grænser til Middelhavet samt enkelte andre eller de lande, der ligger syd for en linje gennem Alperne til Sortehavet.

Stater i Sydeuropa 

Ud fra ovenstående beskrivelse hører følgende stater og territorier med rimelighed til Sydeuropa:
 Portugal
 Spanien
 Gibraltar
 Andorra
 Korsika
 Monaco
 Italien
 San Marino
 Vatikanstaten
 Slovenien
 Kroatien
 Bosnien-Hercegovina
 Serbien
 Montenegro
 Makedonien
 Kosovo
 Albanien
 Bulgarien
 Grækenland
 Tyrkiet
 Malta
 Cypern

Ovenstående liste svarer til en geografisk definition af Sydeuropa. I politisk sammenhæng regnes en del af landene til Østeuropa. Det drejer sig om Balkan-landene undtagen Grækenland og Tyrkiet, der i den sammenhæng som Nato-lande regnes som vesteuropæiske lande.

Andre definitioner på Sydeuropa 

En anden definition er FN's geopolitiske definition, der ikke medregner Korsika, der politisk er en del af Frankrig, og regner Tyrkiet og Cypern med til Vestasien.

Efter en sprogmæssig definition omfatter Sydeuropa de latinske, slaviske og græske sprog, hvorved Frankrig og Rumænien hører med, men ikke Tyrkiet.

Endelig er der en klimatisk definition: Sydeuropa er de kystnære dele af Middelhavslandene og landene ved Adriaterhavet.
Tre Kronor

Tre Kronor henviser til flere artikler:

 Tre Kronor (rigsvåben) – Det lille rigsvåben i Sverige
 Tre Kronor (ishockey) – Det svenske herrelandshold i ishockey
 Tre Kronor (slot) – kongeslot i Stockholm, nedbrændt 1697 og efterfulgt af Stockholms Slot
 Tre Kronor (skib) – Et svensk flådefartøj sænket ud for København i 1710. 
 Tre Kronor (tv-serie) - tv-serie fra 1996.
Se også Trekroner for danske anvendelser.
Kosmologi

Kosmologi har flere betydninger:

 Kosmologi (astronomi) – studiet af Universet i stor skala
 Kosmologi (religion) – den måde hvorpå en religions medlemmer opfatter universet og den måde verden er indrettet på

Se også
 Den Kosmologiske Konstant – konstant i teoretisk fysik
 Kosmologiske princip – den antagelse at universet er homogent og isotropisk på store skalaer
 Martinus Thomsen – dansk forfatter og mystiker, hvis lære kaldes "Martinus' kosmologi"
 Nordisk kosmologi – verdens indretning ifølge den før-kristne nordiske religion
Dicte (sanger)

Dicte (født Benedicte Westergaard Madsen 9. september 1966 i Glostrup) er en dansk musiker og sangskriver.

Karriere 
Dicte startede med at spille som ganske ung og optrådte første gang i 1983 med egne sange og numre fra Janis Joplins repertoire. Hun spillede i begyndelsen med et band ved navn Farandola fra Viborg, men i 1987 flyttede hun til Århus, hvor hun spillede i mange forskellige sammenhænge, indtil hun i 1989 dannede gruppen Her Personal Pain, der kort tid efter dannelsen stillede op i og vandt talentkonkurrencen Vi har scenen – har I musikken. 

Gruppen fik herefter i 1990 udgivet seks numre på en plade med talenter. De næste år gik med at spille over hele landet, hvorved gruppen blev godt kendt i musikkredse, knap så meget i den brede offentlighed på trods af en koncert på Roskilde Festival i 1990. Gruppen medvirkede på en støtteplade for Amnesty International, og i 1992 udkom omsider Her Personal Pains første selvstændige album. Pladeudgivelsen blev fulgt op af en intensiv turne, der også førte gruppen til nogle af nabolandene. Imidlertid blev gruppen allerede i 1993 opløst, hvorpå Dicte gik solo.

Hun medvirkede i filmen Smukke dreng, der blev instrueret af Carsten Sønder og havde premiere i 1993.

Dictes første soloalbum udkom i 1994, og den blev belønnet med et tre-årigt arbejdslegat fra Statens Kunstfond. Hun har siden udgivet flere album med originalt udtryk, der gør Dicte til en ener i dansk musik. Hun har ikke været bange for at prøve kræfter med andre genrer som jazz, klassisk og R&B, selv om rock er det mest tydelige i hendes musik.

Desuden har hun prøvet kræfter med film og teater som skuespiller, lige som hun har lavet musik til teaterforestilinger. 

Efterhånden har Dicte samlet et band med navnet Dicte and the Sugarbones, hvor hun spiller guitar og synger sammen med blandt andet hendes mangeårige samarbejdspartner Kæv Gliemann på keyboards.

Dicte var nomineret til Danish Music Awards 2007 som Årets Danske Sangerinde.

I 2010 medvirkede hun i Vild med dans på TV 2.

Diskografi 
De vigtigste soloudgivelser er følgende:
 Between Any Four Walls (1994)
 Voodoo Vibe (1996)
 This Is Cool (2000)
 Gone To Texas (2003)
 Dicte and the Sugarbones (2006) – udgivet under samme gruppenavn.
 Tick Tock (2010)
 Perfume (2016)
 All Good As It Is (2021)

Andre:
 House of the double axe (1998)

Filmografi 
 Smukke dreng (1993) - Rene

Eksterne henvisninger 
 
 
 
 

Musikere fra Danmark
Sangere fra Danmark
Har spillet på Roskilde Festival
Personer fra Glostrup
Opdagelsesrejse

En opdagelsesrejse er en rejse med det formål at opdage og udforske hidtil ukendte landområder eller regioner.

Mennesket har foretaget opdagelsesrejser igennem hele historien, og langt størsteparten af alle opdagelser er aldrig blevet nedskrevet eller på anden måde gemt for eftertiden. I Europa nåede opdagelsesrejserne deres klimaks mellem det 15. århundrede og 17. århundrede.

Opdagelsesrejsende
Betegnelsen opdagelsesrejsende er især blevet brugt om ledere af europæiske ekspeditioner, der havde til formål at kortlægge endnu ukendte dele af kloden. Enkelte drog ud på eget initiativ, men de fleste blev sendt ud for at finde land, som kunne koloniseres. Den første egentlige opdagelsesrejsende med alene videnskabelige motiver var tyskeren Alexander von Humboldt. Berømte forgængere som Columbus, Magellan og Vasco da Gama havde som deres primære opgaver at kortlægge transportruter og erobre jord, magt og rigdomme til de magthavere, der finansierede rejserne. 

Der kunne være flere grunde til, at opdagelsesrejsende tog ud i verden. Det kunne være for egen vindings skyld, hvor rigdom og magt spillede ind; eller måske blev de sendt af sted af kongen, som ønskede at føje nye landområder til riget. Marco Polo drog mod øst til Kina efter silke og krydderier, men fandt undervejs lande og kulturer, som han og andre i Europa aldrig havde hørt om. Columbus troede, at han skulle finde en hurtigere vej til Indien, da han sejlede fra Spanien mod vest, men i stedet fandt han Amerika, som ingen i Europa kendte til på det tidspunkt. David Livingstone rejste dybt ind i Afrikas jungle for at udbrede kristendommen hos afrikanerne, der ellers havde deres egne guder.
Tre kronor (rigsvåben)

Tre kronor, også kaldet lilla riksvapnet, er et af de heraldiske skjolde, som indgår i det officielle svenske rigsvåben. Skjoldets oprindelse fortaber sig i fortiden, men det menes at være bragt til Sverige af den svenske konge, Albrecht af Mecklenburg, som i den senere del af det 14. århundrede besluttede, at kronerne skulle indgå i det svenske rigsvåben.

De tre kroner blev dog også tidligere benyttet af svenske konger. Magnus Ladulås brugte det på et kontrasegl i det 13. århundrede, og det blev i begyndelsen af det 14. århundrede præget på mønt af Magnus Eriksson.

Hvad de tre kroner i skjoldet symboliserer, har der gennem tiden været megen diskussion om, og buddene har været mange og fantasifulde:

 De tre vise mænd fra Bibelen
 De svenske landskaber Västergötland, Östergötland og Skåne
 De svenske landskaber Svealand, Götaland og Skåne
 De tre nordiske lande Danmark, Norge og Sverige
 De nordiske guder Thor, Odin og Frej

Allerede i det 12. århundrede var de tre kroner et værdiladet symbol i Europa med udgangspunkt i Köln. I domkirken i byen opbevares, hvad man mener er relikvier af de tre vise mænd fra Bibelens beretning om Jesu fødsel. Köln var derfor i middelalderen et yndet valfartssted, og relikvierne mentes at kunne beskytte mod bl.a. uvejr, oversvømmelse, sygdom og død.

I svenske almanakker fra middelalderen er Hellig tre kongers dag markeret med tre kroner. Da Albrecht af Mecklenburg havde besøgt Køln, og dermed følgelig havde kendskab til kronernes symbolværdi, er det nærliggende at antage, at man her finder forklaringen på, at de kom at indgå i det svenske rigsvåben.

De tre kroner prydede det daværende Stockholms Slott, indtil det nedbrændte i 1697. Senere blev kronerne sat øverst på spiret på det 106 m høje tårn ved Stockholms Stadshus, og er med tiden blevet et symbol for selve nationen Sverige, ligesom det også er blevet synonymt med det svenske ishockeylandshold for herrer, Tre Kronor.

På alle svenske konsulater rundt om i verden finder man skjoldet med de tre kroner, ligesom det hænger i alle officielle svenske bygninger i Sverige. Og på de svenske pas finder man dem også.

De tre kroner er Sveriges brand i udlandet, og har været det i snart 700 år.

Eksterne henvisninger/kilder

 Aftonbladet: Tacka Albrekt för att vi har våra svenska tre kronor
 Kungliga Hovstaterna: Riksvapen 
 Foreningen Skånsk Fremtid: Skåneland var aldrig dansk 
 Stockholms stads webbplats: Stadshuset

Svensk_kultur
Heraldik
Rigsvåbener fra Europa
Sanger (flertydig)

Sanger har flere betydninger:

 Sanger – en musiker, der anvender stemmen som instrument
 Sangere – en familie i ordenen spurvefugle
 Personer:
 Frederick Sanger – en engelsk nobelpristager i kemi
 Larry Sanger – medgrundlægger af Wikipedia
 Margaret Sanger – en berømt amerikansk kvindesagsforkæmper
 Steder:
 Sanger, Californien – en by i Fresno County, Californien, USA
 Sanger, Texas – en by i Denton County, Texas, USA
Ohiofloden

Ohiofloden er en 1.579 km lang  biflod til Mississippi i det  østlige USA. 

Floden har sin begyndelse, hvor floderne Allegheny og Monongahela løber sammen ved Pittsburgh. Derfra løber den mod nordvest gennem det vestlige Pennsylvania, hvorfra floden drejer mod sydvest ved grænsen til West Virginia og derefter danner grænsen mellem Ohio og West Virginia. Floden følger nu en vestlig retning gennem Kentucky, Ohio og Illinois, hvor den løber sammen med Mississippi.

Betydning 

Ohiofloden har haft stor betydning i USA’s historie, fordi den var hovedtransportåren i den tidlige europæiske ekspansion mod vest, og sammen med Tennesseefloden afvander den i alt 14 stater. De oprindelige amerikanere opfattede Ohio og Mississippifloden som én flod, og Ohio er også den største biflod til Mississippi. Floden dannede i det 18. årh. den sydlige grænse for Northwest Territory og var derfor også grænse mellem slavestater og frie stater indtil Borgerkrigen.

Afvandingsareal 
Ohios  afvandingsareal dækker 490.603 km2 og inkluderer den østligste del af Mississippis afvandingsareal.
Stater, som helt eller delvist afvandes af Ohiofloden med bifloder:
 Illinois
 Indiana
 Ohio
 New York 
 Pennsylvania 
 Maryland
 West Virginia  
 Kentucky 
 Tennessee 
 Virginia 
 North Carolina 
 Georgia 
 Alabama 
 Mississippi

Geologi 

Som naturfænomen er Ohiofloden ung, den blev dannet for ml. 2,5 og 3 mill. år siden. Under de seneste istider blev flodløbet flere gange ændret af gletsjere og smeltevand. Den øvre Ohioflod blev dannet, da en gletchersø flød over, og vandet begyndte at løbe mod syd. Siden har flodvandet omdannet regionen til en floddal.

Historie 
Ohiofloden var allerede fra præcolumbiansk tid den vigtigste transportvej for menneskene i det område, som nu er det nordøstlige USA, en betydning den har beholdt helt op til moderne tid. I 1700-tallet søgte de to største kolonimagter i Nordamerika (Storbritannien og Frankrig) at sikre sig magten over Ohiodalen. Denne rivalisering førte under franske og indianske krig (1756-63) til, at Frankrig mistede størsteparten af sine nordamerikanske kolonier.

Flodens betydning blev efter den amerikanske uafhængighed forstørret, da den nu var den primære rute for de kolonister, som søgte mod det vestlige USA, over Mississippi til St. Louis og videre derfra. 

I begyndelsen af 1980'erne blev reservatet, Falls of the Ohio National Wildlife Conservation Area oprettet nær Louisville, Kentucky.

Større byer langs Ohiofloden 
 Pittsburgh, Pennsylvania
 Rochester, Pennsylvania
 Cincinnati, Ohio
 Newport, Kentucky
 Louisville, Kentucky
 Madison, Indiana
 Jeffersonville, Indiana
 Clarksville, Indiana

Eksterne henvisninger 

Mississippiflodens bifloder
Vandløb i USA
Vandløb i Ohio
Kilometertæller

Begrebet kilometertæller bruges hyppigst i forbindelse med en bil, som en anordning der angiver den tilbagelagte strækning med det pågældende køretøj. Disse tællere findes både i digitale og analoge udgaver. Her på billedet ses en analog kilometertæller.

Som det yderligere ses på billedet til højre, er der øverst en kilometertæller der angiver den totale tilbagelagte strækning i bilen, altså siden bilen er købt (her 151517 miles). Desuden er der nedenfor en tæller (en triptæller) der angiver antal enheder (her miles), tilbagelagt på en bestemt strækning fastlagt af føreren selv. Denne kan til forskel fra "totaltælleren" nulstilles, og angiver typisk strækningen med en nøjagtighed med én decimal (her angivet med hvidt, altså sammenlagt en strækning på 653,3 miles).

Se også 

 Hodometer

Måleinstrumenter
GHB

Gamma-hydroxybutyrat, kendt under navnene GHB, Fantasy, Flydende E på trods af den manglende sammenlignelighed med Ecstasy; I medicinsk regi Natriumoxybat (Xyrem®).

GHB indtages normalt i form af natrium- eller kaliumsaltet (hhv. Na-GHB og K-GHB).

Historie 
GHB blev først syntetiseret i de tidlige 1960'ere af Dr. Henri Laborit til anvendelse i studierne af neurotransmitteren GABA. Det blev hurtigt fundet, at GHB havde en bred vifte af anvendelsesmuligheder, med minimale bivirkninger og en kontrollérbar effekt; de eneste problemer var den snævre doseringsmængde og faren ved kombination af GHB med andre CNS-depressanter, fx ethanol.

Det blev senere fundet at GHB er et naturligt nedbrydningsprodukt i kroppen.

Syntese 
GHB syntetiseres ved reaktion mellem det organiske opløsningsmiddel gamma-butyrolacton (GBL) og en stærk base (gerne metalhydroxider som NaOH).

Farmakologi 
GHB forestilles at virke ved 3 funktionalitetsmodaliteter

Omdannelse til GABA 
GHB er en direkte precursor til den primære hæmmende neuroreceptor i det menneskelige nervesystem; GABA. GABA kan ikke krydse blod-hjernebarrieren. Det kan GHB, og en del omdannes givetvis til GABA i hjernen.

GABAB-agonist 
GHB er i sig selv en direkte agonist af GABAB-receptorkomplekset. Dette medfører en hæmning af den neuronale aktivitet. Denne effekt er givetvis ansvarlig for langt det meste af GHB's euforiserende virkning.

GHB-receptoren 
Der findes i hjernen en speciel GHB-receptor, som lader til at være stimulerende ved frigivelse af glutamat. GHB menes at være deprimerende snarere end stimulerende pga. GHB-receptorens manglende potencitet. Dog kan GHB-receptorens effekt være ansvarlig for den bratte opvågning mange GHB-brugere får efter et par timers søvn – når GHB-niveauet falder under den krævede mængde for GABA-agonisme, bliver kun GHB-receptoren aktiveret. Dette medfører stimulation.

Effekter 
En dose af GHB varer generelt i 1.5 – 3 timer, og indbefatter
 Eufori
 Manglende koordination
 Kvalme (især ved højere doser)
 Afføringstrang (især ved højere doser)
 Retrograd amnesi, dvs. man glemmer hvad man foretager sig
 Søvn, koma (ved højere doser)

Som lægemiddel 
Lægemidlet Xyrem®, der indeholder GHB og er fabrikeret af firmaet Orphan Medical, er blevet godkendt i USA af U.S. Food and Drug Administration (FDA) til behandling i forbindelse med narkolepsi.

Interaktioner 

GHB's dæmpende virkning på centralnervesystemet forstærkes af alkohol, sovemedicin, nervemedicin, anæstetika (bedøvelsesmidler), opioider (morfin) og tricykliske antidepressiva. Den forstærkende virkning kan resultere i en forgiftning, som kan være dødelig, fordi vejrtrækning holder op.

Afhængighed 
GHB er fysisk vanedannede ved indtagelse 2-4 gange flere dage eller uger i træk.

Se også 
 Erowid's GHB-indeks

Henvisning 

Euforiserende stoffer
Vejlby Kirke (Aarhus)

Vejlby Kirke  er en gammel landsbykirke belliggende i Vejlby Sogn, der i dag er sammenvokset med Aarhus.

Kirkens skib og kor er i romansk stil, opført i rå kløvet kamp med tilhuggede kvadre i hjørner og omkring vinduer. I slutningen af middelalderen blev kirken ombygget med tårn og våbenhus, og hvælvingerne er også fra den tid. Det var ifølge en inskription, biskop Niels Clausen (biskop 1490-1520), der i 1492 stod for ombygningen. Kirken er dekoreret med kalkmalerier fra samme tid, afdækket og istandsat i 1942 af Harald Borre.

Eksterne kilder og henvisninger 
 Vejlby Kirke hos KortTilKirken.dk
 Vejlby Kirke hos danmarkskirker.natmus.dk (Danmarks Kirker, Nationalmuseet)

Kirker i Aarhus
Kirker i Århus Stift
Suzuki (flertydig)

Suzuki (鈴木, betyder "klokketræ" eller "knoptræ") er det andet mest brugte familienavn i Japan.

Ordet Suzuki kan henvise til flere artikler:
 Suzuki Motor (スズキ) – Japansk virksomhed, der fremstiller biler og motorcykler
 Shinichi Suzuki – En berømt violinist og opfinderen af Suzukimetoden
 Suzukimetoden – en musikpædagogisk tilgang
 Suzuki Gakki Seisakusho – en japansk virksomhed, der producerer musikinstrumenter

Personer kaldet Suzuki 
 Aguri Suzuki, Formel-1-kører
 Airi Suzuki, sanger
 Akiko Suzuki, kunstskøjteløber
 Akiko Yano, født som Akiko Suzuki
 Akira Suzuki, japansk kemiker og nobelprismodtager
 Ami Suzuki, sanger
 Anju Suzuki, aka Kakko, skuespiller
 D. T. Suzuki (aka Suzuki Daisetsu), buddhistisk forfatter
 Daichi Suzuki , japansk svømmer
 Damo Suzuki (født Kenji Suzuki), sanger
 Daniele Suzuki, brasiliansk skuespiller
 David Suzuki, canadisk videnskabsvært og miljøforkæmper
 Denmei Suzuki, japansk skuespiller
 Emi Suzuki, kinesiskfødt model og skuespiller
 Jack Soo (født Goro Suzuki), japansk skuespiller
 Suzuki Harunobu, japansk kunstner
 Hidetaro Suzuki, japansk violinist og dirigent
 Hiroki Suzuki, japansk skuespiller og sanger
 Hiroko Suzuki, japansk wrestlingmanager og promotor
 Hiromi Suzuki, langdistanceløber
 Hiroshi Suzuki, japansk svømmer
 Ichiro Suzuki, japansk baseballspiller
 Jirō Suzuki, japansk mangakunstner
 Kakuko Suzuki, japansk sanger
 Kantarō Suzuki, japansk premierminister
 Keiji Suzuki, japansk judoka
 Keita Suzuki, japansk fodboldspiller
 Kenichi Suzuki, japansk langdistanceløber
 Kenji Suzuki (fodboldspiller), japansk fodboldspiller
 Kenji Suzuki (tokusatsu), japansk film- og tvinstruktør
 Kenzo Suzuki (astronom)
 Kenzo Suzuki, professionel wrestler
 Koji Suzuki, forfatter
 Kurt Suzuki, baseballspiller
 Kyōka Suzuki, skuespiller
 Mac Suzuki, tidligere baseballspiller
 Masaaki Suzuki, dirigent
 Masatsugu Suzuki, fysiker
 Masayuki Suzuki, sanger (Rats & Star)
 Michio Suzuki, matematiker
 Minoru Suzuki professionel wrestler
 Pat Suzuki, sanger
 Papaya Suzuki, danser, koreograf og skuespiller
 Ranran Suzuki, skuespiller og sanger
 Miekichi Suzuki, forfatter
 Suzuki Mosaburo, socialist, journalist og forfatter
 Muneo Suzuki, politiker
 Seijun Suzuki, filminstruktør
 Shigeyoshi Suzuki, filminstruktør
 Shinichi Suzuki, udvikler af Suzukimetoden
 Suzuki Shin'ichi I, fotograf (1835–1918)
 Suzuki Shin'ichi II, fotograf (1855–1912)
 Shunryu Suzuki, Zenmester
 Tadashi Suzuki, teaterinstruktør, forfatter og filosof
 Takao Suzuki, professionel tennisspiller
 Takayuki Suzuki, japansk fodboldspiller
 Toshio Suzuki (producer), chefproducer og executive managing director ved Studio Ghibli
 Toshio Suzuki (racerkører)
 Umetaro Suzuki, videnskabsmand
 Yu Suzuki, spilproducer
 Zenko Suzuki, premierminister

Anden brug 
 Suzukikobling, en type kemisk reaktion
 The Mooney Suzuki (band)
 Suzukigruppe i gruppeteori inden for matematik
 Suzuki (fisk), japansk havbars
 Suzuki, album af duoen Tosca

Se også 
 Tsuzuki – et mindre almindeligt efternavn, som nogle gange forveksles med det
 Suzuka
MATLAB

MATLAB (navnet er dannet som en sammentrækning af de to matemtaiske begreber MATrix og LABoratory) er et matematik-computerprogram som fokuserer på anvendelsen af matricer og vektorer.

Opståen og features 
Programmet så dagens lys sidst i 1970'erne, og på daværende tidspunkt var Cleve Moler hovedophavsmanden bag dette program.
Foruden numeriske beregninger er det også muligt at lave grafer (plots) og grafiske bruger-interface.

Styresystemer

MATLAB findes til disse styresystemer:

Windows, macOS og Linux

Anvendelse i Danmark 
MATLAB er et af ingeniørernes foretrukne matematik-computerprogrammer. I Danmark bliver MATLAB blandt andet anvendt på en række universiteter: Aalborg Universitet, Syddansk Universitet, Danmarks Tekniske Universitet, Ingeniørhøjskolen Aarhus Universitet, Ingeniørhøjskolen i København, Københavns Universitet, Roskilde Universitet. Firmaet COWI anvender også MATLAB.

Presseomtale 
Disse tre CAS-softwares hjælper kunstig intelligens med at lære matematik: MATLAB, Maple og Mathematica.

Se også 
 GNU Octave - frit program som er overvejende kompatibelt med MATLAB, da de to programmer anvender samme syntaks.
 MathCAD

Tabel 
Matlab hører til denne gruppe af CAS-softwares

* løser også triple integraler.

Referencer

Eksterne henvisninger 

 List of computer algebra systems (engelsk)

 MATLABs hjemmeside
 P. Kabel, Improving the Presentation of Matlab Plots, Telecommunications & Signal Processing Laboratory, Department of Electrical & Computer Engineering, McGill Universitet, 5. juni 2006.

Matematiske værktøjer
Videnskabsprogrammer til Linux
Computeralgebrasystem
Matematik-software
Sarah Jessica Parker

Sarah Jessica Parker (født 25. marts 1965) er en amerikansk skuespillerinde. Hun er hovedsageligt kendt for sin rolle som Carrie Bradshaw i Sex and the City. En rolle som hun har vundet fire Golden Globe Awards, tre Screen Actors Guild Awards, og to Emmy Awards. Hun har gentaget rollen i Sex and the City: The Movie og i Sex and the City 2. I 2021 spillede hun igen rollen som Carrie i efterfølgeren til Sex and the City, der hedder And Just Like That...

Hun lægger navn til tre parfumer som hedder "Lovely", "Covet" og "Covet Full Blom"

Privat 
Hun dannede par med Robert Downey, Jr. fra 1984 indtil 1991. De mødtes i forbindelse med optagelserne af filmen Firstborn.

Hun har været gift med Matthew Broderick siden 19. maj 1997 og sammen har de en sønnen James Wilke Broderick og tvillingepigerne Marion Loretta Elwell og Tabitha Hodge, som blev født af en surrogatmor.

Filmografi

Films

Fjernsyn

Eksterne henvisninger 

 

Skuespillere fra USA